Fall Out Boy

Fall Out Boy, ամերիկյան փոփ ռոք խումբ, որը հիմնվել է 2001 թվականին Իլինոյս նահանգի Ուիլմեթ քաղաքում։ Խմբի կազմի մեջ են մտնում Պատրիկ Ստամպը (վոկալ, ռիթմ կիթառ), Փիթ Վենթցը (բաս կիթառ), Ջոզեֆ Թրոմանը (կիթառ) և Էնդրյու Հըրլին (թմբուկ)։ Խմբի հիմնադիրներն են համարվում Ջոզեֆ Թրոմանը և Փիթ Վենթցը։


== Պատմություն ==

Խմբի բոլոր չորս մասնակիցներն էլ սկսել են իրենց երաժշտական կարիերաները մեկ-մեկ, լինելով Չիկագոյի տարբեր անդերգրաունդ հարդքոր խմբերի անդամներ։ Fall Out Boy-ի հիմնադիրներից մեկը՝ Փիթ Վենթցը, որոշել է ստեղծել սեփական խումբ, ինչի համար ներգրավել է իր հին ծանոթ Ջո Թրոմանին, որի հետ նա ավելի վաղ հանդես էր գալիս մեկ խմբում։ Խմբի կիթառահար և վոկալիստ Պատրիկ Ստամպն աշխատում էր իր հոր երաժշտական խանութում, որը հաճախ հաճախում էր Ջոն, ով և առաջարկել է Պատրիկին միանալ կոլեկտիվին։ Հետո խմբին միացել է թմբկահար Էնդի Հըրլին։ Թմբկահարի մեջ անհրաժեշտությունը հայտնվել է այն բանից հետո, երբ Պատրիկի մոտ վոկալի տաղանդ է հայտնաբերվել, և նա դարձել է խմբի վոկալիստ, թեև դրանից առաջ կատարում էր թմբկահարի դերը։
Ամերիկյան փոփ փանկի ավանդույթների այս չորս ժառանգները, միանալով 2001 թվականին, մի քանի համերգ էին արդեն կատարել, բայց դեռ չէին կարողանում անվանում մտածել։ Նրանք դիմել են իրենց համերգները հաճախողներին այդ հարցով։ Համերգներից մեկի ժամանակ նրանք հարցրել են իրենց լսողներին, թե ինչպես անվանել խումբը։ Դահլիճից մեկն ասել է՝ «Fall Out Boy!»։ Խմբին դուր է եկել այդ անվանումը, թեև ոչ մեկ այն ժամանակ չէր հասկանում, որտեղից է առաջացել այն։ Հնարավոր է, որ այն վերցրվել է Սիմփսոնների ընտանիքի մասին մուլտսերիալից, որտեղ այդպես է անվանվել Ռադիոակտիվ մարդու մասին կոմիքսներից մեկը։ Այն նաև կարող է լինել հղում Fallout տեսախաղերի շարքի վրա։


== Երաժշտական ոճ և ազդեցություններ ==

Թեև Fall Out Boy-ը համարվում է փոփ փանկ խումբ, այն նաև նկարագրվում է, որպես փոփ ռոք, փոփ, ալտերնատիվ ռոք, էմո, էմո փոփ, փանկ ռոք և էլեկտրափոփ, էլէկտրոնային, ռիթմ ընդ բլյուզ, սոուլ, հիփ հոփ և հարդքոր փանկ երաժշտության տարրերով։ Խումբը պնդում է, որ նրանց վրա ամենամեծ ազդեցությունն է թողել The Get Up Kids խումբը։ Վենթցը նաև ասում է, որ խմբի վրա ազդեցություն են ունեցել Green Day, Misfits, Ramones, Screeching Weasel, Metallica, Earth Crisis, Gorilla Biscuits և Lifetime խմբերը։ Պատրիկ Ստամպը նշել է, որ նրա վրա ազդել են նաև այն արտիստները, որոնց նա լսում էր մանուկ հասակում, ներառյալ Փրինսին, Մայքլ Ջեքսոնին և Դեյվիդ Բոուիին։
Fall Out Boy-ի ձայնի կենտրոնական մասն արմատներով գնում է խմբի երգերի տեքստեր, որոնց հեղինակը հիմնականում բասիստ Փիթ Վենթցն է, ով հաճախ հեգնանք և այլ գեղարվեստական ոճաձևեր է օգտագործում անձնական փորձի և պատմությունների մասին գրելու համար։ Նա ոգեշնչվում է այնպիսի հեղինակներից, ինչպիսիք են օրինակ Չարլզ Բուկովսկին և Էռնեստ Հեմինգուեյը։


== Ժառանգություն ==
Fall Out Boy-ը կարևոր դեր են ունեցել այլ արտիստների կարիերայում, օրինակ՝ Panic! at the Disco խմբի համար, որին 2004 թվականին Փիթ Վենթցը ստորագրել է իր լեյբլի՝ Decaydance Records-ի հետ։ Մի քանի կատարողներ, ինչպես օրինակ You Me at Six-ը և Թեյլոր Սվիֆթը, Fall Out Boy-ի երգերի քավերներ են ձայնագրել որպես հարգանք խմբի նկատմամբ։
Fall Out Boy-ի անդամներն առաջինն էին 2015 MtvU Woodie Awards-ում, որոնք հրավիրվել են «Hall of Wood» և կատարել պոպուրի հինգ երգերից։ Այդ պատիվը տրվում է այն արտիստներին, ովքեր օգտագործել են MTV Woodie Awards որպես «սկսելու համար հարթակ» երաժշտական կարիերայում հաջողության հասնելու համար, դրանով ազդեցություն ունենալով նոր և ապագա խմբերի վրա։ Մրցանակը նաև ճանաչում է այն խմբերը, որոնք «հավատարիմ են մնում իրենց արմատներին» և «աջակցում են իրենց երկրպագուների բազային»։ 2004 թվականին խումբը Woodie Award է ստացել «Grand Theft Autumn»-ի սթրիմինգի համար։
Rolling Stone ամսագիրը տեղադրել է Fall Out Boy-ի 2003 թվականի «Take This To Your Grave» ալբոմը իր «Բոլոր ժամանակների 50 լավագույն փոփ փանկ ալբոմներ» ցանկի 5-րդ հորիզոնականին։ Նմանատիպ ցանկում, Kerrang! ամսագիրը տեղադրել է «Take This To Your Grave» ալբոմը 18-րդ հորիզոնականին, նկարագրելով այն որպես «բանաստեղծական և բացարձակ գոհար» այն ժամանակ, երբ 2005 թվականի «From Under The Cork Tree» ալբոմը տեղադրվել է 3-րդ հորիզոնականին, առաջին երկու տեղերը զիջելով Green Day-ի «Dookie» և Blink-182-ի «Enema of the State» ալբոմներին։
2017 թվականին, Fall Out Boy-ը Rock Sound Awards-ի ժամանակ հայտարարվել են Hall of Fame Award-ի առաջին հաղթողներ։
Հարցազրույցում, որն ուղեկցում էր խմբի հաղթանակը, Պատրիկ Ստամպը հայտարարել է, որ խմբի հաջողության գլխավոր պատճառներից մեկը «Sugar, We're Goin Down»-ն է, բացատրելով, որ «երգը փոխել է իմ ամբողջ կյանքը, ես հիմա երաժշտական կարիերա ունեմ միայն այդ երգի շնորհիվ»։ 2009 թվականին Phoenix New Times-ի գրող Մարթին Քիզմարը նկարագրել է «Sugar, We're Goin Down» երգը որպես «բոլոր ժամանակների ամենալսվող էմո թրեք»։
2018 թվականից խումբը երկու անգամ առաջադրվել է Գրեմմի մրցանակի համար։ Առաջինը՝ 2006 թվականին «Լավագույն նոր արտիստ» անվանակարգում, երկրորդը՝ «Լավագույն ռոք ալբոմ»՝ 2019 թվականին։


== Խմբի կազմ ==
Ժամանակագիծ


== Սկավառակագրություն ==

Take This to Your Grave (2003)
From Under the Cork Tree (2005)
Infinity on High (2007)
Folie à Deux (2008)
Save Rock and Roll (2013)
American Beauty/American Psycho (2015)
ManiaMania (2018)


== Տես նաև ==
Պատրիկ Ստամպ


== Ծանոթագրություններ ==


== Արտաքին հղումներ ==
Պաշտոնական կայք
Պատրիկ Ստամպի պաշտոնական կայք
Խմբի պաշտոնական կայքըՅուԹյուբ կայքում
Fall Out Boy խումբը Ֆեյսբուք կայքում
Fall Out Boy խումբը Թվիթթեր կայքում